Programi për Vlerësimin Ndërkombëtar të Nxënësve

djathtas|parapamje|350x350px|Dokumenti i testimit PISA në një tavolinë shkolle (Gjimnazi Neues, Oldenburg, Gjermani, 2006)
djathtas|parapamje|350x350px|Rezultatet për vitin 2012, seksioni "Matematika" në një hartë të botës.
djathtas|parapamje|350x350px|Rezultatet për vitin 2012, seksioni "Shkenca" në një hartë të botës.
djathtas|parapamje|350x350px|Rezultatet për vitin 2012, seksioni "Leximi" në një hartë të botës.
**Programi për Vlerësimin Ndërkombëtar të Nxënësve** (**Programme for International Student Assessment - PISA**) është një hulumtim ndërkombëtar në nivel botëror i cili bëhet nga ana e Organizatës për Zhvillim dhe Bashkëpunim Ekonomik (OECD) në vendet anëtare dhe jo-anëtare të kombeve për nxënësit 15 vjeçar e ku vlerësohen performancat e nxënësve në matematikë, shkencë, dhe lexim. Për herë të parë ky lloj hulumtimi është kryer në vitin 2000 dhe pastaj është përsëritur çdo tre vjet. Kjo është bërë me qëllim të përmirësimit të politikave arsimore.

Versioni i testit të vitit 2012 përfshinte 34 vende të OECD-së dhe 31 vende partnere, me një total prej 510,000 të nxënësve pjesëmarrës. Versioni i testimit për vitin 2015 është publikuar më 06 dhjetor 2016.

Hulumtime të ngjashme me hulumtimet PISA janë edhe *Trendet Ndërkombëtare në Fushën e Matematikës dhe të Shkencës* (TIMSS) si dhe *Progres in International Reading Literacy Study* (PIRLS) organizuar nga *Shoqata Ndërkombëtare për Vlerësimin e Arritjeve Arsimore,* etj.

## Korniza 
PISA qëndron në një traditë të pasur të hulumtimeve ndërkombëtare të shkollës të bëra që nga fundi i viteve 1950 nga *Shoqata Ndërkombëtare për Vlerësimin e Arritjeve në Arsim* (IEA). Shumë metodologji të PISA-së bëhen sipas shembullit të *Trendeve Ndërkombëtare në Fushën e Matematikës dhe Studimeve të Shkencës* (TIMSS, të nisura në vitin 1995), e cila ishte e nën ndikimin e *Vlerësimit Kombëtar të Progresit Arsimor* (NAEP) nga SHBA. Komponenti i leximit si një pjesë përbërëse e vlerësimit PISA është frymëzuar nga *Progres in International Reading Literacy Study* (PIRLS) të IEA .

PISA ka për qëllim testimin e arsimimit në tri fusha të kompetencës e që janë: lexim, matematikë dhe shkenca, me një shkallë 1000 pikëshe.

## Zbatimi 
PISA është e sponsorizuar, udhëhiqet dhe koordinohet nga OECD.

## Metoda e testimit 
### Mostra 
Nxënësit të cilët testohen nga PISA janë ata të cilët, në fillim të periudhës së vlerësimit kanë mbushur moshën mes 15 vjet e 3 muaj dhe 16 vjet e 2 muaj. Viti shkollor i nxënësve nuk mirret në konsideratë. Testohen vetëm nxënësit në shkolla e jo edhe ata të cilët janë në shkollim shtëpiak. 

Për të përmbushur kërkesat e OECD-së, çdo vend duhet të nxjerrë një mostër prej të paktën 5,000 nxënësish. Në vende të vogla si Islanda dhe Luksemburgu, ku ka më pak se 5,000 nxënës në vit, atëherë testohet një grupmoshë e caktuar. Disa vende përdorin grupe shumë më të mëdha se mostrat e nevojshme për të lejuar krahasimet në mes të rajoneve.

### Testi 
Çdo nxënës merr dorëshkrimin e testit dhe një kohë prej dy orësh për testim. Një pjesë e testit është me zgjedhje të shumëfishta dhe një pjesë tjetër përfshinë përgjigjet e hapura me shkrim. Ka gjashtë orë e gjysmë për vlerësimin e materialit, por çdo nxënës nuk testohet në të gjitha pjesët. Pas testit njohës, nxënësit kalojnë gati një orë kohë duke iu përgjigjur një pyetësori mbi sfond duke përfshirë shprehitë e të mësuarit, motivimin dhe familjen. Drejtorët e shkollave plotësojnë një pyetësor për përshkrimin e demografisë së shkollës, financimin, etj. Në vitin 2012, pjesëmarrësit ishin, për herë të parë në historinë e testimit dhe të vlerësimit në një shkallë të madhe, duke ofruar një lloj të ri të problemit, d.m.th. probleme interaktive (komplekse) që kërkojnë eksplorim të një pajisje të re virtuale.

Shtetet dhe vendet janë të lejuara të bëjnë kombinimin e testeve PISA me testet plotësuese kombëtare.

## Vitet e mëparshme 
## PISA 2012 
Në testimin Pisa 2012 përqindja e nxënësve të cilët kishin deklaruar se ishin të lumtur në shkollë ishte më e lartë në Shqipëri, Indonezi dhe Peru ndërsa më e vogël në vendet si Republika Çeke, Korea dhe Sllovakia.
## PISA 2015 
## Shih edhe 
* PISA 2015 - Rezultatet në fokus (pdf)
* Rezultatet e përgjithshme të testimit PISA 2015 (Harta)
* Shqipëria në PISA 2015
* Kosova në PISA 2015
* Mali i Zi në PISA 2015
* Maqedonia në PISA 2015

## Për lexim të mëtejshëm 
### Faqet zyrtare të internetit dhe raportet 
* OECD/PISA website
** OECD (1999): Measuring Student Knowledge and Skills. A New Framework for Assessment. Paris: OECD, ISBN 92-64-17053-7 http://www.oecd.org/dataoecd/45/32/33693997.pdf
** OECD (2014): PISA 2012 results: Creative problem solving: Students’ skills in tackling real-life problems (Volume V) http://www.oecd-ilibrary.org/education/pisa-2012-results-skills-for-life-volume-v_9789264208070-en

## Lidhje të jashtme 
* PISA
* OECD's Education GPS: Interactive data from PISA 2015
* Interactive world map of PISA results
* Interactive Visualization of 2012 PISA Math Results by Country Profiles 
## Referime